Hlina, Alojz, poslanec NR SR (2013-12-12):
Áno. Ďakujem veľmi pekne. Rešpektujem, pán minister Počiatek, že zastupujete pána Malatinského. Jemu som adresoval interpeláciu, o ktorej možno aj vy budete niečo vedieť. Pýtal som sa na to, že či bola, či to bolo oprávnené, či bola preukázaná účelnosť vysielania reklamy na SPP a čo čert nechcel, pardon za výraz, zrovna na TV JOJ, hej, teda JOJ Group. Znova odpoveď hodná ministerstva. Prišla v tom zmysle, že teda samozrejme to sledovali nejaký cieľ a by ste neverili, bola to najvýhodnejšia ponuka. Čiže z TV JOJ, JOJ Group poslala najvýhodnejšiu ponuku, preto SPP usúdilo, že celú, ten paket tých reklám aj deťom, aj neviem komu, ráno, doobeda bude vysielať na JOJ Group. Tak sa rozhodli. Neviem, nakoľko to je možné namietať, ale je tu uvedené, že tá ponuka bola najvýhodnejšia. Preto budem interpelovať, potom vás poprosím, pán minister, aby ste tu boli, lebo budem interpelovať pána Malatinského a vy ste v jeho zastúpení, že tie ostatné ponuky, predpokladám, že poviete, že nemôžeme vidieť, ale mňa by zaujímal dátum doručenia. To znamená, čo ponúkla Markíza a nieže akú sumu, v akej sume, ale kedy tá ponuka prišla. Ja si dovolím vyjadriť určitú pochybnosť, či vôbec prišla. Čiže budeme hovoriť o TV Markíze, budeme hovoriť o TA3 a STV. Toto ma bude zaujímať v interpelácii, ktorá odznie neskôr. Čiže ak dovolíte, znova vyjadrujem nespokojnosť. Ešte tu je doplnenie, že samozrejme, všetko je tajné a nikto nič nevie, lebo to bola druhá časť tej mojej otázky, že koľko to stálo, už keď sa rozhodli. Je tu uvedené, že je to neverejný údaj. Pre túto chvíľu sa s ním stotožňujem, ale skúsim sa spýtať ľudí, ktorí tomu rozumejú o niečo viac, či je to skutočne tak. Takže to je ďalšia interpelácia, z formálneho hľadiska vyjadrujem nespokojnosť, ale je mi to, viete ako sa hovorí, čo mi to je platné, ale však to poviem. Mám tu ďalšiu interpeláciu na pána Jahnátka, ktorého som interpeloval v štyroch interpeláciách. Prvá interpelácia bola o lesoch, kde som sa ho pýtal, že v čom je verejný záujem, aby sa celý proces vyňatia pôdneho, teda zabratia lesného a vyňatia lesného pozemku zjednodušil a je tam uvedené v tej mojej interpelácii pre investorov lanových dráh. Čiže ja som vyjadril určitú, určité, nechcem povedať, že podozrenie, ale že predpoklad, že im to zjednoduší. Odpoveď pána ministra prišla relatívne korektná. To uvádzam a je mi odpovedané, že nebolo to tak myslené, ale na to, aby teda nedochádzalo k nejakým dezinterpretáciám, tak to budú riešiť v návrhu zákona pozmeňovacím návrhom, kde sa teda uvedie jednoznačne, že čoho sa to týka. Len potom bolo by dobré, lebo tam je jasne uvedené, ten § 43a ods. 3 a ten odsek 3 pozná aj lanovky, aj stožiare. Vy tu presne píšete, že óčko sú stožiare a lanovky. Tak potom v tom pozmeňováku, aby ste to mali fakt presne, aby sme sa nemuseli rozčuľovať, hej, že vyjmite, že ak dáte, že odsek 3 z § 43a mimo o), dobre? Aby sa to v tom virvare na to nezabudlo, hej, že teda, že sa tam dá celý odsek. V prípade, že by sa tam dal celý odsek, tak sú tam aj tie lanovkové stožiare, to by som vás teda prípadne poprosil, aby sme sa vyhli, lebo ja si myslím, ja si nemyslím, že je vo verejnom záujme to zjednodušovať tak, ako si nemyslím, že je vo verejnom záujme to zjednodušovať aj pre, v iných prípadoch, ale to verím, že vy obhájite, že prečo je verejný záujem to zjednodušovať pri výstavbe, už keď nie, ako tvrdíte, že to nebolo, lanoviek a stožiarov, tak iných líniových stavieb. Tie kamzíky, v zásade oni chúďatá nevedia, či to je líniová stavba, alebo je to stavba niekoho. Oni, chúďatá, majú svoj reprodukčný cyklus niekedy a oni sa mu prispôsobujú. Teda neprispôsobujú, my by sme sa mu mali prispôsobiť. Potom tu je, som interpeloval pána ministra Jahnátka vo veci zámeny, avizovanej zámeny pozemkov pre spoločnosť TMR, Tatry mountain resorts, z južnej strany Chopku a časti Vysokých Tatier a cenu, akú platia. Znova musím oceniť, že odpoveď prišla korektná a plnohodnotná, to znamená, je uvedené aj, koľko platí TMR za uvedené pozemky a ja si myslím, že, no, primeraná, ja to nebudem hodnotiť. Dokonca som, poviem otvorene, vcelku bol príjemne prekvapený, že to nie je až taká, až taký blud, hej, že to je vcelku primerané. Čiže to som rád, že sa tomu môžem vyhnúť, aby som to hodnotil, že to je znova z ďalších vecí, nad ktorými rozum stojí. Čiže cena je primeraná. Ja si myslím, že, lebo tu v tom ďalšom končíte tú vašu interpeláciu, že celospoločenským záujmom. Viete, ak je to tak, ak prídu nejaké peniaze, potom by ste museli, ale by som vás naozaj korektne poprosil zodpovedať, že v čom by bol ten celospoločenský záujem, že už nepotrebujeme od nich, aby nám platili nájomné, ale že im to zameníte, lebo ja ho, by som ho hľadal naozaj, naozaj ťažko. Ale znova nevylučujem, že niekto sa na to podujme. Ďalšia interpelácia bola nešťastné čipovanie zvierat. Teda ešte z formálneho hľadiska táto interpelácia TMR, nepožadujem, teda vyjadrujem súhlas prvýkrát, že je to v poriadku. Potom som vás interpeloval v čipovaní psov a mačiek a fretiek a zajacov a vrabcov, ale to už len zo žartu hovorím. Tam ste sa zase vyhli samotnej odpovedi. Už pre túto chvíľu, lebo som tomu mienil venovať v inom, iným spôsobom, nebudem sa k tomu bližšie vyjadrovať. Vyjadrujem nesúhlas. Posledná interpelácia bola z pohľadu nominácie a ustanovenia do funkcie pána Martvoňa staršieho, aby sa nám to neplietlo, lebo už Martvoň starší, mladší, ešte bude najmladší, to ešte asi uvidíme, jak sa veci budú diať. Som rád, že ste zodpovedali aj dôslednejšie, teda neodbili ste tú odpoveď v tom, že teda je to, nie je to vo vašej kompetencii, ale bolo tam napísané, že je to v zásade v poriadku, lebo však pán Martvoň starší je znalec, dokonca, že je obľúbený, nie je tam napísané, že je obľúbený v kolektíve, ale že je teda uznávaný (povedané so smiechom), ale nechýba veľa, že to raz sa dožijeme aj toho. Viete, argumentačne to samozrejme nestojí, neplatí, lebo viete, aj súdny znalec z jazyka čínskeho je, teoreticky, aj on robí. To tu píšete, že teda pán Martvoň starší je súdny znalec v odbore stavebníctva. Keby už, tak ste mohli povedať, že súdny znalec, lebo verím, že je v Dolnom Kubíne súdny znalec v odbore pôdohospodárstva, v niektorej jeho časti. Vtedy by to malo sens, hej, vtedy by to malo, že to má význam. Len vy to ako argumentačné dielo uvádzate, že on je súdny znalec v odbore stavebníctva. V zmysle tejto logiky by to tiež mohol byť súdny znalec v odbore jazyka čínskeho, lebo tiež je súdny znalec, tiež možno požíva dôveru verejnosti, ktorú ja neviem, ako sa preukazuje, nech sa páči, tiež možno vypracoval x-posudkov a tiež možno vypracoval nejaký preklad čínštiny pre nejakého poľnohospodára. Takže s týmto sa samozrejme, ak dovolíte, nestotožňujem a tento, viete, tento Hujer, Hujer bol v zásade neškodný, lebo on zavolal iba všetkých na to rodičovské združenie, ale pokiaľ vy, vytunujete hujerizmus do tej podoby, že zamestnáte všetkých od Hujerov, lebo kto je tu ešte od Hujerů, choďte sa prihlásiť do zamestnania, tak je dosť možné, že niekto s tým až tak spokojný nebude. Pán minister, takže to, čo vám tam doplnil, to chválenie, predpokladám, že kolega, ktorému na tom záležalo, ten mladší, tak rozporujem, samozrejme, v celej a plnej, plnej časti a je to jednoznačný, flagrantný prípad proste toho, čomu sa hovorí všelijako, len nie slušná spoločnosť, hej? Čiže znova, kvalifikačným predpokladom Martvoňa staršieho na vykonávanie tejto funkcie bolo to, že je synom poslanca za stranu SMER. Povedzte to priamo a rovno a ľuďom povedzte, že to treba rešpektovať, lebo tak to chcete a tak to budete robiť aj do budúcna. (Reakcia z pléna.) Ďakujem veľmi pekne. To bola posledná, pani ministerka Zvolenská, ja som mal na vás interpeláciu, že či je rozdiel, bola jednoduchá, že ak je pacient v kritickom zdravotnom stave, život ohrozujúcom, či je približne 30-minútový rozdiel medzi dvoma spôsobmi kvalifikovaného medzinemocničného presunu dôležitý. Odpoveď prišla, nebudem ju samozrejme celú čítať, ale v zásade o tej, v odpovedi hovoríte, že, vyhli ste sa odpovedi, že či je dôležitý, ale napísali ste mi, a to ma zarazilo, že teda vrtuľník musí vzlietnuť, môže pršať a neviem čo, však ako keby sme nevedeli, ale táto posledná veta je naozaj výrazom práce nášho ministerstva. Vzhľadom na tieto skutočnosti je na kratšie vzdialenosti transport sanitným vozidlom RLP a kvalifikovaným presunom pre pacienta jednoznačne efektívnejší. Nechcem sa vracať k tej smutnej udalosti, takže z toho celého nám to tu vychádza, že sme zbytočne tú schôdzu vlastne, celé to bolo o ničom, všetko bolo v poriadku, mala ísť sanitkou a neviem, načo ten lekár vlastne ten vrtuľník volal. Viete, to, ešte by som sa nečudoval, keby už robil v kotolni, lebo však to je taký systém práce u vás, že keď niekto niečo povie, tak ide, ide do vyhnanstva. Tak neviem, či ten lekár, ktorý si dovolil zavolať vrtuľník, lebo asi usúdil, že je lepšie, kdežto vy tvrdíte, že nie, že sanitka je lepšie, tak nevylučujem, že už, chudák, robí v kotolni, alebo keď nie, tak za chvíľku tam bude. Končím s písomnými odpoveďami na moje interpelácie. Ďakujem pekne.